cyanic-selkie/wikianc huggingface dataset:
రత్తాలు-రాంబాబు
సంక్షిప్త నవల
అనగనగా ఓ రత్తాలు. శృంగవరపు కోట పక్కనున్న ఓ పల్లెటూళ్ళో ఉండే పెళ్ళికాని పిల్ల. తల్లీ తండ్రీ చనిపోతే, పెద్దమ్మ జాగ్రత్తగా పెంచుతుంది. ఈమె బొత్తిగా అమాయకురాలు. అందగత్తె రత్తాలుకు ఎన్నో పెళ్ళి సంబంధాలు వస్తూ ఉంటాయి. కారణం చెప్పీ, చెప్పకుండానూ వాటిని తిరగ్గొట్టేస్తూ ఉంటుంది పెద్దమ్మ. తన ఈడు వాళ్ళు అప్పుడే పిల్లలని ఎత్తుతూ ఉండడంతో తనకింక పెళ్ళి కాదేమో అన్న బెంగ మొదలవుతుంది రత్తాలుకి. అప్పుడు వస్తాడు, పట్నం నుంచి వాళ్ళ దూరపు బంధువు సింహాచలం. మాంచి నిఖార్సైన పూలరంగడు. రత్తాలుని పెళ్ళి చేసుకుంటానని అడుగుతాడు. పెద్దమ్మ ఉలకదు పలకదు. కార్యసాధకుడు సింహాచలం. రత్తాలుతో స్నేహం చేసి, పట్నంలో తనెంత గొప్ప ఉద్యోగం చేస్తున్నాడో, పెళ్ళాం పిల్లల్ని ఎంత బాగా చూసుకోగలడో వర్ణించి చెప్పి, ఓ రాత్రి వేళ రత్తాలుని లేవదీసుకు పోతాడు.
అయితే, సింహాచలం అంత మంచివాడు కాదు. అందగత్తె రత్తాలుని పట్నంలో పేరుమోసిన నరసమ్మ కంపెనీకి వెయ్యి రూపాయలకి అమ్మేస్తాడు. తను అమ్ముడుపోయిన విషయం రత్తాలుకి తెలియదు. అది సింహాచలం బంధువుల ఇల్లు అనుకుంటుంది. దానికితోడు, నరసమ్మ కూడా రత్తాలు మీద ఎంతో ఆదరం చూపిస్తుంది. నరసమ్మ కంపెనీలో ఉండే అమ్మాయిల్లో చురుకైనదీ, తెలివైనదీ ముత్యాలు. 'అప్పా' అంటూ మాట కలిపి రత్తాలుకి దగ్గర అవుతుంది. రత్తాలు చెడి నరసమ్మ ఇంటికి రాలేదనీ, మోసపోయి వచ్చిందనీ గ్రహిస్తుంది. మంచి మనసున్న ముత్యాలు నరసమ్మకి అనుమానం రాకుండా ఏదో ఒకటి చేసి, రత్తాలుని ఆ రొంపి నుంచి బయటికి పంపాలి అనుకుంటుంది. కానీ అదంత సులువైన పని కాదు. నరసమ్మ ఒకప్పుడు పోలీసుల మనిషి. ఓ ఎస్సై గారి ఇలాకా. ఆ ఎస్సై గారు కాలం చేశాక కూడా పోలీసులతో సంబంధాలు కొనసాగిస్తోంది. 'గంగరాజెడ్డు' (హెడ్ కానిస్టేబుల్ గంగరాజు) కి నరసమ్మ మీద తగని మక్కువ. కౌన్సిలర్లు, ప్లీడర్లు, ఆఫీసర్లు ఇలా అందరితోనూ సత్సంబంధాలు నెరపుతూ కంపెనీని నడుపుకు వస్తూ ఉంటుంది నరసమ్మ.
అనగనగా ఓ రాంబాబు. మాంచి తెలివైన వాడు. అతనికి ఉన్నలోపం అల్లా ఒక్కటే, తండ్రి లేకపోవడం. తండ్రి, తల్లిని మోసం చేశాడు. ఆమె గర్భవతి అయ్యాక తెలియదు పొమ్మన్నాడు. ఆవిడ కోర్టుకెక్కి కేసు ఓడిపోయింది. స్కూల్ మేస్టారు ఉద్యోగం చేస్తూ కొడుకుని పెంచి పెద్ద చేసింది. ఎమ్మే పాసైన రాంబాబుకి ఇన్కంటాక్స్ కమిషనర్ గారబ్బాయి కృష్ణతో స్నేహం. ఐఏఎస్ పరీక్షలకి వెడుతున్న కృష్ణ, రాంబాబు చేత కూడా ఆ పరీక్ష రాయిస్తాడు. రాంబాబుకి తనకన్నా ఎక్కువ మార్కులు వస్తాయని నమ్మకం కృష్ణకి. క్లాస్మేట్ వసంతని ప్రేమించిన రాంబాబు, ఆమెని చూడడం కోసం కృష్ణ ఊరు వస్తాడు. ఆ ఊళ్లోనే నరసమ్మ కంపెనీ ఉంది. రత్తాలుని పట్నం తీసుకు రాక మునుపే, సింహాచలం ఏం చేశాడంటే - బంగారప్ప కంపెనీ నుంచి ఐదొందలు 'అడ్మాన్సు' తీసేసుకుని, జల్సా చేసేశాడు. ఇప్పుడు, తెచ్చిన 'సరుకు' తనది అన్నది బంగారప్ప వాదన. రత్తాలుకి అనారోగ్యం చేస్తే, ఆమెని రిక్షాలో ఆస్పత్రికి తీసుకెడుతుంది ముత్యాలు. బంగారప్ప రౌడీలు దారికాసి, రత్తాలుని ఎత్తుకు పోబోతూ ఉండగా రాంబాబు ఆమెని రక్షిస్తాడు. రౌడీలని తప్పించుకుని ఆస్పత్రికి వెడతారు రత్తాలు, ముత్యాలు.
అదే రాత్రి, 'చిన్మా' నుంచి తిరిగి వస్తున్న ముత్యాలు, రత్తాలు ల కంట పడతాడు రాంబాబు. నడిరోడ్డుమీద జ్వరంతో అపస్మారకంలో పడి ఉంటాడు. అతన్ని కంపెనీకి, అక్కడి నుంచి ఆస్పత్రికి తీసుకెళ్ళి సేవలు చేస్తారు ముత్యాలు, రత్తాలు. తనకి తెలియకుండానే రాంబాబుతో ప్రేమలో పడిపోతుంది రత్తాలు. గాలి మేడలు కట్టుకోవద్దని అప్పని హెచ్చరిస్తూ ఉంటుంది ముత్యాలు. కోటీశ్వరుడు 'పిచ్చి' జోగులుకి ముత్యాలు అంటే పిచ్చి. ఆమెకి నెలజీతం ఇస్తూ ఉంటాడు. మరోపక్క, యువకుడైన 'రిక్షా' జోగులు ముత్యాలుని ప్రేమిస్తాడు. ఎప్పటికైనా ఆమె నరసమ్మ చెరనుంచి బయటికి రాగలిగితే, ఆమెని పెళ్ళి చేసుకోవాలి అన్నది అతని కల. రిక్షా జోగులు అంటే ముత్యాలుకీ ఇష్టమే. వీళ్ళందరి కథలూ ఏ తీరం చేరాయన్నదే 'రత్తాలు-రాంబాబు' నవల.
మూలాలు
వర్గం:తెలుగు నవలలు
బి.వి.ఎస్ రవి
బి.వి.ఎస్ రవి (జననం 1974 జూన్ 22) తెలుగు చిత్రాలలో పనిచేసే భారతీయ స్క్రీన్ రైటర్, డైలాగ్ రైటర్. సన్నిహితులు మచ్చ రవిగా పిలుచుకునే బి.వి.ఎస్ రవి పూర్తిపేరు బాచిమంచి వెంకట సుబ్రహ్మణ్యం రవి.
కెరీర్
పోసాని కృష్ణమురళి కి సహాయ కథా రచయితగా శివయ్య, సీతారామరాజు, ప్రేయసి రావే, స్నేహితులు, అయోధ్య రామయ్యా, భద్రాచలం వంటి చిత్రాలకు బి.వి.ఎస్ రవి పనిచేసాడు. ఇక 2011లో వాంటెడ్ చిత్రానికి దర్శకుడిగా మారాడు. ఈ చిత్రానికి చక్రి సంగీతం అందించగా గోపీచంద్, దీక్షా సేథ్ ప్రధాన పాత్రల్లో నటించారు.
2012లో వివాదాస్పద హిట్ చిత్రం దేనికైనా రెడీ కి ఆయన కథ అందించాడు. పూరి జగన్నాథ్‌ తో కలిసి కెమెరామెన్ గంగతో రాంబాబు, ఇద్దరమ్మాయిలతో, దేవుడు చేసిన మనుషులు చిత్రాలకు సహ రచయితగా ఉన్నారు.
బి.వి.ఎస్ రవి సెకండ్ హ్యాండ్ చిత్రానికి నిర్మాతగా మారాడు. ఆయన తక్కువ బడ్జెట్‌లో చిత్రాన్ని దృశ్యపరంగా, సాంకేతికంగా అద్భుతంగా పూర్తి చేయడం ద్వారా తన నిర్వహణ, సృజనాత్మక నైపుణ్యాలను ఈ చిత్రంతో నిరూపించాడు. తెలుగు చిత్ర పరిశ్రమలో సింగిల్ షాట్ సినిమాటోగ్రఫీ అనే కాన్సెప్ట్‌ను రూపొందించిన మొదటి నిర్మాత బివిఎస్ రవి గా గుర్తింపుతెచ్చుకున్నాడు.
రామ్ గోపాల్ వర్మ, పూరీ జగన్నాథ్, కృష్ణ వంశీ, రానా దగ్గుబాటి, అల్లు అర్జున్, రవితేజ, దిల్ రాజు, మోహన్ బాబు, మంచు విష్ణు, మంచు లక్ష్మీ ప్రసన్న లకు ఆయన సన్నిహితుడు.
మూలాలు
వర్గం:1974 జననాలు వర్గం:తెలుగు సినిమా దర్శకులు వర్గం:తెలుగు సినిమా నిర్మాతలు
నరవ బెనపలె
నరవ బెనపలె, ప్రకాశం జిల్లా, గిద్దలూరు మండలానికి చెందిన రెవెన్యూయేతర గ్రామం.
గిద్దలూరు నుండి 5 కి.మీ దూరములో బయన పల్లి గ్రామం ఉన్నది .బయన పల్లిలో ఛాలా ముఖ్యమైన దేవాలయాలు ఉన్నాయి. మావూరిలో పీర్ల పండుగ ఛాలా బాగా ఛెస్తారు. మావూరిలో ప్రకాసం జిల్లా లోనే అతి పెద్ద గుండం ఉంది.
కె.బి. తిలక్
'''కె.బి. తిలక్ (1926 - 2010) పూర్తి పేరు కొల్లిపర బాలగంగాధర్ తిలక్''' స్వాతంత్ర్య సమరయోధుడు, దర్శకుడు, నిర్మాత.
సినిరంగ ప్రవేశం
ముదిగొండ జగ్గన్నశాస్త్రి ప్రోత్సాహంతో ప్రజా నాట్యమండలిలో సభ్యునిగా చేరి అనేక నాటకాలను ప్రదర్శించాడు. మేనమామలు ఎల్.వి.ప్రసాద్, అక్కినేని సంజీవిల ప్రోత్సాహంతో తొలుత కొన్ని సినిమాలకు ఎడిటర్‌గా పనిచేసి, జ్యోతి సినిమాతో అనుకోకుండా దర్శకుడిగా మారాడు. తరువాత అనుపమ చిత్ర నిర్మాణ సంస్థను ఏర్పాటు చేశాడు. ఈ నిర్మాణ సంస్థద్వారా అభ్యుదయ భావాలతో అనేక చలన చిత్రాలు నిర్మించాడు.
మరణం
కె.బి. తిలక్ గారు 2010, సెప్టెంబరు 23న మరణించాడు.
మూలాలు
వర్గం:1926 జననాలు వర్గం:తెలుగు సినిమా నిర్మాతలు వర్గం:తెలుగు సినిమా దర్శకులు వర్గం:2010 మరణాలు వర్గం:తెలుగువారిలో స్వాతంత్ర్య సమర యోధులు వర్గం:పశ్చిమ గోదావరి జిల్లా స్వాతంత్ర్య సమర యోధులు వర్గం:పశ్చిమ గోదావరి జిల్లా సినిమా దర్శకులు వర్గం:పశ్చిమ గోదావరి జిల్లా సినిమా నిర్మాతలు వర్గం:పశ్చిమ గోదావరి జిల్లా సినిమా నటులు వర్గం:పశ్చిమ గోదావరి జిల్లా ప్రజానాట్యమండలి కళాకారులు
కాంచన 3 (2019సినిమా)
కాంచన -3 అనేది 2019 లో భారత కామెడీ హారర్ చిత్రం.రాఘవ లారెన్స్ వ్రాసిన, దర్శకత్వం వహించినది, దీనిలో ఆయన, వేదికా, ఓవియా, నికి తంబోలి ప్రధాన పాత్రలలో నటించారు, 2019 ఏప్రిల్ 19 న విడుదలయింది. ఇది ప్రేక్షకుల, విమర్శకుల నుండి సానుకూల సమీక్షలను అందుకుంది.. ఈ సినిమా లో హీరో దెయ్యాలు అంటే భయ పడతాడు
బయటి లంకెలు.
వర్గం:తమిళ అనువాద చిత్రాలు వర్గం:2019 తెలుగు సినిమాలు
బ్లూమింగ్టన్ హిందూ దేవాలయం
బ్లూమింగ్టన్ హిందూ దేవాలయం, ఇల్లినాయిస్‌ రాష్ట్రంలోని బ్లూమింగ్టన్‌లో ఉన్న హిందూ దేవాలయం. ఇది బ్లూమింగ్టన్-నార్మల్ మెట్రోపాలిటన్ ప్రాంతంలోని 5,000 మంది హిందువులకు ఆధ్యాత్మిక కేంద్రంగా సేవలు అందిస్తోంది.
చరిత్ర
బ్లూమింగ్టన్-నార్మల్‌లోని హిందూ కుంటబాలకు చెందినవారు తమకోసం శాశ్వత హిందూ దేవాలయాన్ని నిర్మించాలని ప్రణాళికతో 2006లో హిందూ టెంపుల్ ఆఫ్ బ్లూమింగ్టన్-నార్మల్ పేరుతో ఒక సంస్థను స్థాపించి నిధుల సేకరణ ప్రారంభించారు. 2007లో హిందూ దేవాలయం కోసం ఒక వెబ్‌సైట్ ను కూడా రూపొందించారు. 2009లో 2.75 ఎకరాలను కొనుగోలు చేశారు. 2013 జూన్ లో $700,000 రూపాయలతో దేవాయల నిర్మాణానికి అనుమతి ఇవ్వబడింది. 2014 ఏప్రిల్ నెలలో నిర్మాణం పూర్తయి, ప్రారంభ వేడుకలు కూడా జరిగాయి.
బయటి లింకులు
వర్గం:హిందూ దేవాలయాలు, అమెరికా వర్గం:2004 స్థాపితాలు
మార్కండేశ్వర మహాదేవ ఆలయం
మార్కండేశ్వర మహాదేవ ఆలయం ఉత్తర భారతదేశం లోని హర్యానా లోని కురుక్షేత్ర జిల్లా లో ఉన్న షహాబాద్ మార్కండ పట్టణంలో గల ఒక శివాలయం. మార్కండేశ్వరుడు అనే పేరు గొప్ప శివ భక్తుడైన మార్కండేయ మహర్షి తో ముడిపడి ఉంది. ఈ ప్రదేశాన్ని శివుడు యముడితో యుద్ధం చేసి మార్కండేయ మహర్షికి అమరత్వాన్ని ప్రసాదించిన ప్రదేశంగా ప్రజలు భావిస్తారు.
చరిత్ర
షాహాబాద్ మార్కండ పట్టణం మార్కండ నది ఒడ్డున ఉంది. హర్యానా లోని ఘగ్గర్ ఉపనది అయిన పురాతన వేద సరస్వతి నది పరీవాహక వ్యవస్థలో ఉంది. ఈ నదికి మహర్షి మార్కండేయ నుండి పేరు వచ్చింది, మార్కండేయ మహర్షి అనేక పురాతన ఆశ్రమాలు పొరుగు జిల్లాలలోని నది ఒడ్డున ఉన్నాయి.
ఆలయ నిర్మాణం
మార్కండేశ్వర మహాదేవ ఆలయ గోడలు యమధర్మరాజు నుండి హిందూ దేవుడైన శివుడు, మార్కండేయుడిని రక్షించే దృశ్యాన్ని వర్ణించే చిత్రాలను కలిగి ఉన్నాయి.
మహర్షి మార్కండేయ కథ
మార్కండేయుడు ఒక ఆదర్శప్రాయమైన కుమారుడు, అతను 16 సంవత్సరాల వయస్సులో మరణానికి దగ్గరగా వెళ్ళాడు. అప్పటికే అతను గొప్ప శివ భక్తుడిగా ఎదిగాడు. అతను మరణించే రోజున తను శివలింగం రూపంలో ఉన్న శివుని ఆరాధించడం కొనసాగించాడు. యమ దూతలు, మృత్యుదేవత అతని గొప్ప భక్తి, నిరంతర ఆరాధన కారణంగా అతని ప్రాణాలను తీసివేయలేకపోయారు. చివరగా, మార్కండేయుడి ప్రాణాన్ని తీయడానికి యముడే స్వయంగా వచ్చి యువకుడైన మార్కండేయ ఋషి మెడలో తన యమపాశాన్ని బిగించాడు. పొరపాటున, శివలింగం చుట్టూ అది పడింది అపుడు దాని నుండి, శివుడు తన ఆవేశంతో ప్రత్యక్షమయ్యాడు, యముడు తన దురాక్రమణ చర్యకు దాడి చేశాడు. యముడిని యుద్ధంలో ఓడించిన తరువాత, యువ మార్కండేయుడు శాశ్వతంగా జీవించే వరంతో శివుడు అతనిని పునరుద్ధరించాడు. ఈ విధంగా, మహా మృత్యుంజయ స్తోత్రం మహర్షి మార్కండేయుడికి ఆపాదించబడింది.
మార్కండేయ పురాణం మార్కండేయ, జైమిని అనే మహర్షి మధ్య జరిగిన సంభాషణను కలిగి ఉంది. భాగవత పురాణంలోని అనేక అధ్యాయాలు అతని సంభాషణలు, ప్రార్థనలకు అంకితం చేయబడ్డాయి. మహాభారతంలో మార్కండేయ మహర్షి ప్రస్తావన కూడా ఉంది.
ఆలయ పురాణం
మార్కండేశ్వర్ మహాదేవ్ ఆలయం యువ మార్కండేయుడు తన విధిని గెలవడానికి శివుడిని ప్రార్థిస్తున్న ప్రదేశంగా భావించబడుతుంది. ఇక్కడే శివుడు యముడితో యుద్ధం చేసి మార్కండేయ మహర్షికి అమరత్వాన్ని ప్రసాదించాడు. ఇక్కడి అసలు ఆలయం మహాభారతానికి పూర్వం నాటిది, మూడవ సహస్రాబ్ది BC లో స్థాపించబడింది. ప్రస్తుత నిర్మాణం ఇటీవలిది, 20వ శతాబ్దం ప్రారంభంలో నిర్మించబడింది.
సందర్శించవలసిన రోజులు
యాత్రికులు ఆదివారాలు, శ్రావణ మాసంలో పెద్ద సంఖ్యలో మార్కండేశ్వర మహాదేవ ఆలయాన్ని సందర్శిస్తారు, ఇది జూలియన్ క్యాలెండర్‌లో జూలై-ఆగస్టు నెలలకు అనుగుణంగా ఉంటుంది. ఈ ఆలయాన్ని చాలా సులభంగా చేరుకోవచ్చు, ఇది అంబాలాకు దక్షిణంగా 20 కిలోమీటర్ల దూరంలో ప్రసిద్ధ గ్రాండ్ ట్రంక్ రోడ్‌లోని అంబాలా-ఢిల్లీ విభాగంలో ఉంది. సిరోహి జిల్లా నుండి తూర్పున 28 కిమీ దూరంలో ఉన్న సిరోహి రోడ్డులోని అజారి గ్రామం సమీపంలో మార్కండేశ్వర్ మహాదేవ్ ఆలయం కూడా ఉంది. ఇది ఈ ప్రాంతంలోని పురాతన దేవాలయాలలో ఒకటిగా ప్రసిద్ధి చెందింది. మార్కండేశ్వర్ ఆలయంలో 365 రోజులు నీరు ప్రవహిస్తుంది. అక్కడ మూడు స్నాన గుండాలు ఉన్నాయి, ఇక్కడ ప్రజలు పిండ దానాలు కూడా చేస్తారు.
మూలాలు
వర్గం:దేవాలయాలు వర్గం:హర్యానా పుణ్యక్షేత్రాలు
బీజాపూర్ సిటీ శాసనసభ నియోజకవర్గం
బీజాపూర్ సిటీ శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం విజాపుర జిల్లా, బీజాపూర్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:కర్ణాటక శాసనసభ నియోజకవర్గాలు
ప్రేమలేఖ
సంక్షిప్త కథ
స్వర్ణలత అనే ఓ అమ్మాయి మనసు పెట్టి ఓ ప్రేమలేఖ రాసి, సోనీ అని సంతకం చేసి, కొంచం ఆకతాయి తనంగా దానిని చేతికొచ్చిన అడ్రస్ రాసి పోస్టు చేసేస్తుంది. ఆ ఉత్తరం చేతులు మారి మారి ఆనందరావు అనే మోస్ట్ ఎలిజిబుల్ బ్రహ్మచారి చేతిలో పడడమూ, ఉత్తరం చదివి అతగాడు సోనీతో పీకల్లోతు ప్రేమలో పడిపోవడమూ మిగిలిన కథ.
ప్రధాన పాత్రలవే కాదు, మిగిలిన ఏ ఒక్క పాత్రకీ కూడా పేరునీ, మేనరిజాన్నీ మార్చలేదు జంధ్యాల. ఆనందరావు తండ్రి పరంధామయ్య ముక్కోపి. తల్లి మాణిక్యాంబ పరమ సాత్వికురాలు. అన్నగారు బాబీగా పిలవబడే భాస్కర రావుకి పేకాట పిచ్చి. అతని భార్య అన్నపూర్ణకి సినిమాలు చూడడం ఎంత ఇష్టమో, వాటిని శ్రీకారం నుంచి శుభం కార్డువరకూ భర్తకి వర్ణించి వర్ణించి చెప్పడం అంతకన్నా ఇష్టం. ఆనందరావు అక్క కామేశ్వరి, మేనమామ సూర్యంగా పిలవబడే సూర్య నారాయణ మూర్తిని ప్రేమించి పెళ్ళి చేసుకుంది. పుట్టింటి వాళ్ళు తన భర్తకి అల్లుడి మర్యాదలు సరిగ్గా చేయడం లేదన్నది ఆవిడ ఫిర్యాదు.
ఇక, కథానాయిక స్వర్ణలతని వాళ్ళ నాన్నగారు బాగా చదువు చెప్పించి ఇందిరాగాంధీ అంతటి దాన్ని చేద్దాం అనుకుంటారు. కూతుర్ని కనీసం జిల్లా కలక్టర్ గా అయినా చూడాలి అన్నది ఆయన కోరిక. చదువుకోడం అన్నది స్వర్ణకి బొత్తిగా సరిపడని వ్యవహారం. సినిమాలన్నా, నవలలన్నా ప్రాణం. కాబోయే వాడికోసం కలలు కంటూ ఉంటుంది. "నాన్నారూ, మీరింక సంబంధాలు చూడ్డం మొదలు పెట్టచ్చండీ! నాకు చదువు మీద ఇంట్రస్టు తగ్గిపోయింది" అని చెబుదాం అనుకుంటుంది కానీ, సిగ్గు మొహమాటం అడ్డొస్తాయి. "అసలు దానికి చదువు మీద దృష్టి లేదు. ఎంతసేపూ నవలలు చదవడం, సినిమాలు చూడ్డం, మంచం మీద బోర్లా పడుకుని గాడిదలాగా కబుర్లు చెప్పడం. ఏమన్నా అంటే నోరు పెట్టుకు పడిపోతుంది. వినయం విధేయత బొత్తిగా లేవు," ఇది వాళ్ళమ్మ గారి గోడు.
సోనీ ప్రేమలో మునిగితేలుతున్న ఆనందరావు పెళ్ళిచూపులకి వెళ్ళడానికి ఇష్ట పడక పోవడంతో, సూర్యం, కామేశ్వరి, బాబీ, అన్నపూర్ణ కలిసి బయలుదేరతారు, స్వర్ణని చూసి రాడానికి. బాబీని చూసిన స్వర్ణకి 'అగ్ని పరీక్ష' నవలలో విష్ణు వర్ధన్ గుర్తొస్తాడు. సూర్యాన్ని చూసి 'అపస్వరం' నవలలో శ్యామూ లాగా ఉన్నాడని అనుకుంటుంది. ఇక అన్నపూర్ణకైతే, స్వర్ణ 'శ్రీ రాజేశ్వరి విలాస్ కాఫీ క్లబ్' లో జయప్రద లాగా కనిపిస్తుంది. తిరుగు ప్రయాణంలో బాబీకి ఆ సినిమా కథ మొత్తం చెప్పేస్తుంది కూడా. బాబీ స్నేహితులు 'మార్గదర్శి', 'హార్మనీ పెట్టె', 'కళ్ళజోడు' ల పేకాట ప్రహసనం సరేసరి.
మూలాలు
వర్గం:తెలుగు నవలలు
దువ్వాసి మోహన్
దువ్వాసి మోహన్ ఒక తెలుగు సినీ హాస్య నటుడు. సుమారు 350 పైగా సినిమాల్లో ఎక్కువగా హాస్యపాత్రలు పోషించాడు.
జీవితం
దువ్వాసి మోహన్ స్వస్థలం కరీంనగర్ జిల్లా, జగిత్యాల. ఆయన తల్లిదండ్రులు దువ్వాసి గంగారాం, మాణిక్యమ్మ లు. ఆయన భార్య పేరు సంధ్యారాణి.
కెరీర్
సినీ పరిశ్రమలో ఎవరితో పరిచయం లేకపోయినా ఒక వైద్యుడి సాయంతో సినీ నిర్మాతగా, ఫైనాన్షియరు గా పరిశ్రమలో అడుగుపెట్టాడు. అందులో నష్టాలు రావడంతో హాస్యనటుడిగా కొనసాగుతున్నాడు. 1997 లో కోరుకున్న ప్రియుడు అనే సినిమాతో నటనా రంగంలోకి ప్రవేశించాడు.
బయటి లింకులు
వర్గం:తెలుగు సినిమా హాస్యనటులు వర్గం:తెలుగు సినిమా నటులు
బొమ్మలాట (1970 సినిమా)
బొమ్మలాట 1970లో వెలువడిన తెలుగు డబ్బింగ్ సినిమా. 1968లో విడుదలైన తమిళ సినిమా బొమ్మలాట్టం దీనికి మూలం.
పాటలు
ఈ చిత్రంలోని పాటలను శ్రీశ్రీ రచించగా వి.కుమార్,ఇందర్ జాన్ బాబు బాణీలను కూర్చారు.
కథ
డాక్టర్ రామ్మోహన్‌కు ఇద్దరు కుమార్తెలు. పెద్దకూతురు మాలతి సుకుమార్‌ను ప్రేమిస్తుంది. సుకుమార్ ప్రేమించడం కూడా తెలియని అమాయకమైన కాలేజీ విద్యార్థి. 50 రూపాయలు ఇచ్చి జగ్గూ ద్వారా ప్రేమించడం నేర్చుకుంటాడు. రెండవకూతురు గీత. సుధాకర్‌ను ప్రేమిస్తుంది. అక్క వివాహం జరగనిదే తన వివాహం జరగదని తన అక్క పెళ్ళి చేయడానికి ప్రయత్నం చేస్తూ ఉంటుంది. ఆ ఇంట్లో పనిమనిషి సక్కుబాయి. తన బావ జాంపేట జగ్గూ (రౌడీ)ని ప్రేమిస్తూ ఉంటుంది. తన ప్రేమకు అంగీకరించని జగ్గూను సక్కూబాయి ఎలా లొంగదీసుకుంది? డాక్టర్ రామ్మోహన్ కంటి వైద్యంలో ప్రపంచ ప్రఖ్యాతిగాంచిన నిపుణుడు. కళ్ళు పరీక్ష చేయించుకోవడానికి సింగపూరు నుండి వచ్చాడు బాలరాజ్. బాలరాజ్ నిజంగా గుడ్డివాడు కాదు. గుడ్డివాడిలా నటిస్తున్నాడు. అది గ్రహించాడు డాక్టర్ రామ్మోహన్. ఇది తెలిసి డాక్టర్‌ను బంధించాడు నకిలీ బాలరాజ్. అందరూ కలిసి డాక్టర్‌ను ఎలా విడుదల చేస్తారు? నిజమైన బాలరాజ్ ఏమైనాడు? డాక్టరును విడిపించడానికి తీసుకున్న 2 లక్షలు తిరిగి ఎలా సంపాదిస్తారు? అడుగడుగా ఆనందపరిచే తప్పుల తమాషా కథకు సమాధానమే ఈ సినిమా.
మూలాలు
వర్గం:డబ్బింగ్ సినిమాలు వర్గం:జయలలిత నటించిన సినిమాలు వర్గం:నగేష్ నటించిన సినిమాలు
పేపర్ రాకెట్
పేపర్‌ రాకెట్‌ 2022లో విడుదలైన తమిళ వెబ్‌ సిరీస్‌. జీ చానల్‌ ఒరిజినల్‌ సమర్పణలో రైజ్ ఈస్ట్ ప్రొడక్షన్స్ బ్యానర్‌పై శ్రీనిధి సాగర్‌ నిర్మించిన ఈ వెబ్‌ సిరీస్‌ కు కృత్తిక ఉదయనిధి దర్శకత్వం వహించింది. కాళిదాస్‌ జయరామ్, తాన్యా రవిచంద్రన్, గౌరీ జి.కిషన్, నాగినీడు ప్రధాన పాత్రల్లో నటించిన ఈ వెబ్‌సిరీస్‌ జులై 29న జీ5 ఓటీటీలో విడుదల కానుంది.
మూలాలు
వర్గం:2022 సినిమాలు
సెంట్రల్ ఇండియానా హిందూ దేవాలయం
సెంట్రల్ ఇండియానా హిందూ దేవాలయం, ఇండియానా రాష్ట్రంలోని ఇండియానాపోలిస్‌లో నిర్మించిన మొదటి హిందూ దేవాలయం.
చరిత్ర
ఈ ప్రాంతంలో హిందూ దేవాలయాలు లేకపోవడం వల్ల చాలామంది హిందువులు డేటన్ హిందూ దేవాలయం లేదా చికాగోలోని దేవాలయాలకు వెళ్ళేవారు. ఇండియానా పోలిస్ మెట్రోపాలిటన్ ప్రాంతంలోని హిందువులు 2006లో దేవాలయాన్ని నిర్మించుకున్నారు. 2011లో, సుబ్రమణ్యస్వామి, అయ్యప్పస్వామి వేడుకలు నిర్వహించబడ్డాయి.
2015 జూన్ నెలలో దేవాలయ పూజా మందిరం తెరవబడింది. పూజా మందిరంలో నాలుగు వేర్వేరు గోపురాల మీదుగా వివిధ హిందూ దేవతలకు 17 మందిరాలు ఉన్నాయి, ప్రధాన గోపురం 99 ft పొడవుగా ఉంది.
బయటి లింకులు
వర్గం:హిందూ దేవాలయాలు, అమెరికా వర్గం:2006 స్థాపితాలు
పెంబర్తి లోహ హస్తకళ
thumb|రాగి ఆక్సైడ్తో రాగి వస్తువు - ప్రతీకాత్మక చిత్రం వరంగల్ జిల్లా జనగామ మండలంలోని పెంబర్తి హస్తకళాకారుల లోహపు రేకుల కళ ను పెంబర్తి లొహ హస్తకళలు గా వ్యవహరిస్తారు. పెంబర్తి లోహ హస్తకళలు ఎక్కువగా ఇత్తడి, కంచు లోహల మీద వుంటాయి కాకతీయుల కాలం నుండి పెంబర్తి గ్రామం హస్త కళలకు నిలయంగా మారింది. కాకతీయ శైలిని అనుసరించడం వీరి కళ ప్రత్యేకత. మానవ శ్రమ ఆవిష్కరించిన పెంబర్తి కళలు అనేక కళా ఖండాలుగా దేశ విదేశాల్లోవర్థిల్లుతున్నాయి. సంస్కృతి సంప్రదాయాలను, ఆచార వ్యవహారాలను, దేవతల విగ్రహాలను, కళా ఖండాలను, గృహ అలంకరణ వస్తువులను- గుడి, బడి మొదలైన అనేక మానవ అవసరమైన హస్త కళా రూపాలను పెంబర్తి కళాకారులు చేతి నైపుణ్యంతో తయారు చేస్తారు.
చరిత్ర
పూర్వం కాకతీయుల పాలనలో రాజకుటుంబానికి అవసరమైన పనిముట్లను అందించిన వీరు రాను రాను తమ నైపుణ్యాన్ని పెంచుకొని ప్రపంచ ఖ్యాతిని ఆర్జించారు. ఈ ప్రాంతం లోహపు రేకుల కళకు ప్రసిద్ధిగాంచినది. ఈ లోహపు రేకులను పురాతన కాలం నుంచి కూడా దేవాలయములకు, రథములకు అలంకరించడానికి ఉపయోగించేవారు. మధ్యలో కొంతకాలం ఈ కళకు ఆదరణ లేక అంతరించిపోయింది. తర్వాత నిజాం నవాబు కాలంలో ఈ కళను ప్రభువులు బాగా ఆదరించడం ఈ కళకు జీవం పోసింది..
విశేషాలు
పెంబర్తి హస్తకళాకారులు తయారు చేస్తున్న షీల్డ్స్, మొమెంటోలు, గృహోపకరణాల వస్తువులకు ప్రపంచ మార్కెట్‌లో మంచి డిమాండ్ ఉంది. ఇక్కడ తయారైన కళాత్మక వస్తువులను అమెరికా, జర్మనీ, బెల్జియం, జపాన్ దేశాలు దిగుమతి చేసుకుంటున్నాయి. వీరు వివిధ దేవాలయాలపై ఉన్న ఇత్తడి, రాగి, వెండి, బంగారు తాపడాలను తయారు చేశారు. ధ్వజస్తంభ తొడుగులు, గోపుర కలశాలు, కవచాలు రూపొందించడంలో వీరు దిట్టలు. లోహాలు, లోహ మిశ్రమాలతో కుఢ్యాలంకరణ చేయడంలో, గీతోపదేశం, దశావతారాలు, అష్టలక్ష్మీ, సీతారామ పట్టాభిషేకం, కాకతీయ కళాతోరణం, చార్మినార్‌, గణేష్‌, లక్ష్మీదేవి, సరస్వతి, హంస తదితర సజీవ రూపాలను నివాస కుఢ్యాలపై హృద్యంగా ఆవిష్కరిస్తారు.
లడఖ్ పర్వత శ్రేణి
లడఖ్ పర్వత శ్రేణి లడఖ్ ప్రాంతపు మధ్య భాగంలో ఉన్న పర్వత శ్రేణి. ఇది సింధు, ష్యోక్ నదీలోయల మధ్య 370 కి.మీ. పొడవున విస్తరించి ఉంది. లడఖ్ రాజధాని నగరం లేహ్, సింధు నదీ లోయలో, లడఖ్ శ్రేణి పాదాల వద్ద ఉంది.
భౌగోళికం
లడఖ్ శ్రేణిని కారకోరం పర్వత శ్రేణికి దక్షిణాన కొనసాగింపుగా భావిస్తారు, ఇది బల్టిస్తాన్లోని సింధు, ష్యోక్ నదుల సంగమ స్థానం నుండి ఆగ్నేయ లడఖ్‌లో టిబెట్ సరిహద్దు వరకు 370 కిలోమీటర్ల దూరం వ్యాపించి ఉంది. లడఖ్ శ్రేణికి దక్షిణాన పొడిగింపుగా ఉన్న పర్వతాలను కైలాస్ శ్రేణి అని పిలుస్తారు -ముఖ్యంగా టిబెట్‌లో.
లడఖ్ శ్రేణి సింధు నది కి ఈశాన్య తీరంగాను, ష్యోక్ నదికి పశ్చిమ తీరంగానూ ఉంది.
లడఖ్ శ్రేణి సగటు ఎత్తు 6,000 మీటర్లు. ఇందులో పెద్దపెద్ద శిఖరాలేమీ లేవు. దాని శిఖరాలలో కొన్నిటి ఎత్తు 4,800 మీటర్ల కన్నా తక్కువే.
ప్రధాన కనుమలు చోర్బాట్ (5,090 మీటర్లు), దిగర్ లా (5,400 మీటర్లు), ఖార్దుంగ్ లా (5,602 మీటర్లు), చాంగ్ లా (5,599 మీటర్లు), ట్సాకా లా (4,724 మీటర్లు).
ఆవాసాలు
ఎడమ|thumb|260x260px|లేహ్ నగరం లడఖ్ శ్రేణిలోని ఒక లోయలో ఉంది కుడి|thumb|300x300px|లడఖ్, జాన్స్కర్ శ్రేణులతో మధ్య లడఖ్ ఖార్దుంగ్ లా లోయ వెంట సింధు నది నుండి కొంచెం దూరంలో ఉన్న లేహ్ నగరం, ఈ శ్రేణిలో ఉన్న మానవావాసాల్లో ముఖ్యమైనది. ఒక వైపు యార్కండ్, టిబెట్ లకూ, మరోవైపు శ్రీనగర్, భారత ఉపఖండంలోని మిగిలిన ప్రాంతాలకూ వాణిజ్య మార్గాలు కలిగిన చారిత్రిక వాణిజ్య పట్టణం ఇది. లేహ్ నుండి యార్కండ్ వరకు ఉన్న వేసవి మార్గం, ఖార్దుంగ్ లా గుండా నుబ్రా లోయ లోకి వెళ్లి, అక్కడ నుండి కారకోరం కనుమ, సుగేట్ కనుమ (ట్రాన్స్-కరాకోరం ట్రాక్ట్‌లో) ల గుండా యార్కండ్‌కు వెళ్తుంది. శీతాకాల మార్గం దిగర్ లా గుండా షియోక్ నది లోయకు చేరి, అక్కడినుండి కారకోరం కనుమకు వెళ్తుంది. టిబెట్‌కు వెళ్ళే వాణిజ్య మార్గం సింధు నది లోయలో, కైలాస్ శ్రేణి పాదాల వద్ద ఉన్న గార్టోక్ మీదుగా వెళ్తుంది. 1684 లో కుదిరిన టింగ్మోస్గాంగ్ ఒప్పందం ద్వారా, టిబెట్ లో లభించే పష్మినా ఉన్ని వ్యాపారం చేయడానికి లడఖ్‌కు ప్రత్యేక హక్కు లభించిది. ఈ హక్కు, లడఖ్‌లో సంపద వృద్ధికి దారితీసింది.
లేహ్, శతాబ్దాలుగా చక్కటి పష్మినా ఉన్నికి వాణిజ్య కేంద్రంగా ఉండేది (ఒకప్పుడు అది బంగారం లాగా ఎంతో విలువైనది). యాక్, పోనీల బిడారులు టిబెట్ నుండి పష్మినా తెచ్చేవి. యార్కండ్, కష్గర్‌ల నుండి మణులు, పగడాలు, వెండి, సుగంధ ద్రవ్యాలూ కాశ్మీర్ నుండి పట్టు, మిగతా భారతదేశం నుండి బట్టలూ తీసుకు వచ్చేవి.
ఇద్దరు ఆంగ్ల అన్వేషకులు, విలియం మూర్‌క్రాఫ్ట్, జార్జ్ ట్రెబెక్ 1820 లో లేను సందర్శించారు. తడారిపోయిన ఎడారి భూమి మధ్యలో ఉన్న ఈ సంపద్వంతమైన పట్టణాన్ని చూసి వాళ్ళు ఆశ్చర్యపోయారు.
లడఖ్ శ్రేణిలో జీవించే సంచార చాంగ్పా ప్రజలు, జీవనోపాధి కోసం ఎక్కువగా గొర్రెలు, యాక్ పశువుల పెంపకంపై ఆధారపడతారు. టిబెట్ లోని చాంగ్ టాంగ్ మైదానం, హిమాలయాలలోకెల్లా చాలా మారుమూల విభాగం. చాలా ఎత్తైన ప్రదేశం. ఇక్కడి లోయలు సముద్ర మట్టానికి 14,000 అడుగుల ఎత్తున ఉంటాయి.
లడఖ్ ఒక అందమైన ఎడారి ప్రాంతం. సాంస్కృతికంగా / భౌగోళికంగా టిబెట్‌కు దగ్గరగా ఉంటుంది. ఇక్కడ, తీవ్రమైన వాతావరణానికి తోడు సహజ వనరులు చాలా తక్కువ. బౌద్ధ లడఖీలకు ఇక్కడి పర్యావరణంపై సన్నిహిత పరిజ్ఞానం ఉంటుంది, మంగోలులు (మధ్య ఆసియా నుండి), బాల్టీలు (పడమటి నుండి), డోగ్రాలు (దక్షిణం నుండి), టిబెటన్లు (తూర్పు నుండి) శతాబ్దాలుగా దండయాత్రలు చేస్తూ ఉన్నప్పటికీ వీళ్ళు మనుగడ సాగించడమే కాక, చక్కగా వర్ధిల్లారు కూడా. మిశ్రమ జాతి మూలాలు వారి ముఖాల్లో ప్రతిబింబిస్తాయి.
మూలాలు
వర్గం:లడఖ్ వర్గం:పర్వత శ్రేణులు వర్గం:భారతదేశ భౌగోళికం వర్గం:భారతదేశం లోని పర్వత శ్రేణులు
కల్వకుర్తి మండలం
కల్వకుర్తి మండలం, తెలంగాణ రాష్ట్రంలోని నాగర్‌కర్నూల్ జిల్లాకు చెందిన మండలం.
తేతకూడి హరిహర వినాయకరం
తేతకూడి హరిహర వినాయకరం (జననం 1942) గ్రామీ అవార్డు గెలుచుకున్న భారతీయ వాద్యకారుడు. విక్కూ వినాయకరమ్ అని పిలువబడే వినాయకం ఘటవాద్య కళాకారుడు.
కల్వకుర్తి మండలం
2016 లో జరిగిన జిల్లాల పునర్వ్యవస్థీకరణకు ముందు ఈ మండలం మహబూబ్ నగర్ జిల్లా లో  ఉండేది. ప్రస్తుతం ఈ మండలం కల్వకుర్తి రెవెన్యూ డివిజను లో భాగం. పునర్వ్యవస్థీకరణకు ముందు ఇది మహబూబ్ నగర్ డివిజనులో ఉండేది.ఈ మండలంలో  19  రెవెన్యూ గ్రామాలు ఉన్నాయి. మండల కేంద్రం కల్వకుర్తి.
తేతకూడి హరిహర వినాయకరం
ఆరంభ జీవితం
ఇతడు 1942, ఆగస్టు 11వ తేదీన మద్రాసు పట్టణంలో జన్మించాడు. ఇతని తండ్రి కళైమామణి పురస్కార గ్రహీత టి.ఎస్.హరిహరశర్మ ఒక సంగీతకారుడు, గురువు. ఇతడు అతి పిన్నవయసులోనే ఘటవాద్య కళాకారుడిగా మారాడు.
కల్వకుర్తి మండలం
గణాంకాలు
thumb|2016 పునర్వ్యవస్థీకరణకు ముందు అవిభక్త మహబూబ్​నగర్​ జిల్లా పటంలో మండల స్థానం
తేతకూడి హరిహర వినాయకరం
వృత్తి
ఇతని మొట్టమొదటి కళాప్రదర్శన తన 13వ యేట 1957, మార్చి 5వ తేదీన తూతుకూడి గ్రామంలో శ్రీరామనవమి ఉత్సవాలలో వి.వి.శఠగోపన్ కచేరీలో ఘటవాద్య సహకారం అందించడం ద్వారా జరిగింది. అది మొదలు ఇతడు ఎందరో కర్ణాటక సంగీత గాత్ర విద్వాంసులకు సహకారం అందించాడు. వారిలో చెంబై వైద్యనాథ భాగవతార్, ఎం.కె.త్యాగరాజ భాగవతార్, శీర్కాళి గోవిందరాజన్, మంగళంపల్లి బాలమురళీకృష్ణ, జి.ఎన్.బాలసుబ్రమణియం, మదురై మణి అయ్యర్, సెమ్మంగుడి శ్రీనివాస అయ్యర్, ఎం.ఎస్. సుబ్బులక్ష్మి, మహారాజపురం సంతానం మొదలైన వారున్నారు. ఇతని తమ్ముడు టి.ఎన్.సుభాష్ చంద్రన్ కూడా ఘటవాద్య కళాకారుడిగా పేరుగడించాడు.
కల్వకుర్తి మండలం
గణాంకాలు
2011 జనాభా లెక్కల ప్రకారం మండల జనాభా 64,095. ఇందులో పురుషుల సంఖ్య 32,642, స్త్రీల సంఖ్య 31,453. అక్షరాస్యత మొత్తం 56.09%, పురుషుల అక్షరాస్యత 68.21%, స్త్రీల అక్షరాస్యత 43.37%,2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 291 చ.కి.మీ. కాగా, జనాభా 66,388. జనాభాలో పురుషులు 33,783 కాగా, స్త్రీల సంఖ్య 32,605. మండలంలో 15,545 గృహాలున్నాయి.
తేతకూడి హరిహర వినాయకరం
వృత్తి
1970వ దశకం మొదటిలో ఇతడు జాన్ మెక్‌లాగ్లిన్, జాకిర్ హుసేన్ కళాకారులకు సహకారమందించి అంతర్జాతీయ ఖ్యాతిని గడించాడు. ఇతడు "బసంత్ ఉత్సవ్"లో కూడా తన కళను ప్రదర్శించాడు.
ఇతడు చెన్నైలో తన తండ్రి 1958లో స్థాపించిన "శ్రీ జయ గణేష్ తాళవాద్య విద్యాలయ"కు ప్రిన్సిపాల్‌గా ఉన్నాడు. ఇతడు అనేక మంది శిష్యులకు తర్ఫీదునిచ్చి కొత్త వాద్యకళాకారులను తయారు చేశాడు. ఇతని కుమారడు వి.సెల్వగణేష్ కూడా జాన్ మెక్‌లాగ్లిన్ ట్రూపులో దేశదేశాలు పర్యటించి ఘటవాద్య కళాకారుడిగా మంచి పేరు సంపాదించుకున్నాడు.
పురస్కారాలు
కేంద్ర సంగీత నాటక అకాడమీ ఇతనికి 1988లో సంగీత నాటక అకాడమీ అవార్డును, 2012లో సంగీత నాటక అకాడమీ ఫెలోషిప్‌ను ప్రకటించింది. 2014లో భారత ప్రభుత్వం పద్మభూషణ్ పురస్కారంతో గౌరవించింది. 2016లో ఎం.ఎస్.సుబ్బులక్ష్మి శతజయంతి అవార్డు ఇతడిని వరించింది.
శ్రీరాముల సత్యనారాయణ
శ్రీరాముల సత్యనారాయణ (జనవరి 6, 1952 - ఏప్రిల్ 9, 2020) తెలంగాణ రాష్ట్రంకు చెందిన రంగస్థల నటుడు, దర్శకుడు, నాటక రచయిత. 1985లో చైతన్య కళాభారతి అనే సంస్థను స్థాపించి, కరీంనగర్ నాటకరంగానికి గుర్తింపు తీసుకొచ్చాడు.
జీవిత విషయాలు
సత్యనారాయణ 1952, జనవరి 6న లక్ష్మీనరసయ్య, శ్యామల దంపతులకు కరీంనగర్ జిల్లా, చిగురుమామిడి మండలంలోని రేకొండ గ్రామంలో జన్మించాడు. బీఎస్సీ అగ్రకల్చర్ పూర్తిచేసిన సత్యనారాయణ వ్యవసాయ అధికారిగా పనిచేశాడు.
సత్యనారాయణకు విజయతో వివాహం జరిగింది. వీరికి ముగ్గురు కుమార్తెలు (విద్య, సంధ్య, స్వాతి), ఇద్దరు కుమారులు (శ్యామ్ చరణ్, శ్రవణ్).
నాటకరంగ ప్రస్థానం
1970లో పదవి కోసం అనే నాటికతో నాటకరంగంలోకి అడుగుపెట్టిన సత్యనారాయణ, తరువాత అనేక నాటకాలలో నటించాడు. 1980 పద్మ కళానికేతన్ సంస్థకు కార్యదర్శిగా రాష్ట్రస్థాయి నాటకపోటీలు నిర్వహించాడు. 1985, మే 1న కునమల్ల రమేష్‌, బండారి శ్రీరాములు, తిప్పర్తి ప్రభాకర్‌, బండారి రవీందర్‌లతో కలిసి ‘చైతన్య కళాభారతి’ నాటక సంస్థను స్థాపించాడు. నటనా జ్యోతి కార్యక్రమం పేరిట ప్రతినెల ఒక నాటకాన్ని రచించి, దర్శకత్వం వహించడంతోపాటు అందులో నటించేవాడు.
బీహెచ్ఈఎల్, మంచిర్యాల, సంగారెడ్డి, ఇందూరు,వర్ధన్నపేట వంటి ప్రాంతాలలో జరిగిన రాష్ట్రస్థాయి నాటక పోటీలలో సంస్థ నుండి నాటకాలు ప్రదర్శించి, ఉత్తమ రచన, ఉత్తమ దర్శకత్వం, ఉత్తమ ప్రదర్శన మొదలైన బహుమతులు అందుకున్నాడు. చైతన్య కళాభారతి తరపున చాలా ఏళ్ళపాటు తెలంగాణ స్థాయి నాటక పోటీలు నిర్వహించాడు. సంపూర్ణ అక్షరాస్యతపై అవగాహన కలిగించడానికి నాటకాలు కూడా ప్రదర్శించాడు
చైతన్య కళాభారతి సంస్థ ద్వారా మాడిశెట్టి గోపాల్, మంచాల రమేష్, తిప్పర్తి ప్రభు, వడ్నాల కిషన్, కునమల్ల రమేష్, బండారి దేవరాజ్, గద్దె ఉదయ్ కుమార్ వంటి అనేకమంది నటీనటులును నాటకరంగానికి పరిచయం చేశాడు.
కరీంనగర్ జిల్లా కళాకారుల సమాఖ్య తొలి అధ్యక్షుడిగా సేవలందించడంతోపాటు, సమైక్య సాహితీ సంస్థ ప్రతి సంవత్సరం ఉత్తమ నాటక రచయితకు అందించే తుమ్మల రంగస్థల పురస్కారాన్ని గెలుచుకున్నాడు.
రచించిన నాటకాలు
1981లో విద్యార్థులు, విద్యావిధానం ఇతివృత్తంగా ఈ తరం మారాలి అనే నాటికను రచించాడు. రాసిన నాటకాలు పుస్తకాలుగా ప్రచురించాడు.
సినిమారంగం
దేవదాస్ కనకాల దర్శకత్వంలో అక్షర ఉజ్జ్వల నిర్మించిన నవోదయం టెలిఫిలింకు కథ, సంభాషణలు అందించి అందులో నటించాడు. బి.ఎస్. నారాయణ దర్శకత్వంలో వచ్చిన మార్గదర్శి సినిమాకు కథ, సంభాషణలు అందించడమేకాకుండా చిత్ర నిర్మాణ బాధ్యతలు కూడా చేపట్టి, అందులో ఒక పాత్రలో కూడా నటించాడు. పరివర్తన, నేను బ్రతికే ఉన్నా,ష్ మొదలైన లఘుచిత్రాలకు కథ మాటలు అందించి దర్శకత్వం వహించాడు.
మరణం
సత్యనారాయణ 2020, ఏప్రిల్ 9న కరీంనగర్‌లో మరణించాడు.
మూలాలు
వర్గం:1952 జననాలు వర్గం:2020 మరణాలు వర్గం:కరీంనగర్ జిల్లా కథా రచయితలు వర్గం:కరీంనగర్ జిల్లా రచయితలు వర్గం:కరీంనగర్ జిల్లా సినిమా నటులు వర్గం:తెలుగు సినిమా రచయితలు వర్గం:తెలుగు నాటక రచయితలు వర్గం:తెలుగు రంగస్థల కళాకారులు వర్గం:తెలుగు రంగస్థల దర్శకులు వర్గం:తెలుగు రంగస్థల నటులు
సేలం రామస్వామి ముదలియార్
సేలం రామస్వామి ముదలియార్ ( 1852 సెప్టెంబరు 6 – 1892 మార్చి 2) భారత న్యాయవాది, రాజకీయ నాయకుడు, భారత స్వాతంత్ర్య సమరయోధుడు, అతను భారతదేశ స్వాతంత్ర్యం కోసం ప్రచారం చేశాడు.
ప్రారంభ జీవితం
రామస్వామి ముదలియార్ మద్రాసు ప్రెసిడెన్సీ లోని సేలంలో నమక్కల్ తహసీల్దారుగా పనిచేసిన సేలం గోపాలస్వామి ముదలియార్ కు జన్మించాడు. రామస్వామి ముత్తాత వేదాచల ముదలియార్ బ్రిటిష్ ఈస్టిండియా కంపెనీ కి ప్రముఖ దుబాష్ గా ఉన్నారు.
రామస్వామి మద్రాసు ఉన్నత పాఠశాలలో, పచ్చయ్యప్ప స్కూల్, మద్రాసులో పాఠశాల విద్యను అభ్యసించారు. 1871లో మద్రాసులోని ప్రెసిడెన్సీ కళాశాల నుండి తమిళం, ఆంగ్ల కూర్పు, చరిత్రలో అధిక మార్కులతో ఆర్ట్స్‌లో పట్టభద్రుడయ్యారు. రామస్వామి చదువులో రాణించి, మెట్రిక్యులేషన్ పరీక్షల్లో ఈ ప్రావిన్స్ లో మొదటి పదిహేను స్థానాల్లో, తన బి.ఎ. పరీక్షల్లో అధ్యక్ష పదవిలో మొదటి స్థానంలో నిలిచాడు. గ్రాడ్యుయేషన్ పూర్తి చేసిన తర్వాత ప్రెసిడెన్సీ కాలేజీ ప్రిన్సిపాల్ థామ్సన్ రామస్వామికి ఇంగ్లిష్ లో అసిస్టెంట్ ప్రొఫెసర్ పదవిని ఇచ్చాడు.
రామస్వామి 1871 నుండి 1873 వరకు అసిస్టెంట్ ప్రొఫెసర్ గా పనిచేశారు. చరిత్ర, నైతిక శాస్త్రంలో మాస్టర్స్ డిగ్రీని పూర్తి చేశారు. ఆ తర్వాత రామస్వామి న్యాయశాస్త్రాన్ని అభ్యసించి, తన పరీక్షలను మెరిట్ లో క్లియర్ చేసి, 1875లో బార్ కు అర్హత సాధించారు. పి.ఓ.సుల్లివన్ ఆధ్వర్యంలో అప్రెంటిస్ గా ప్రాథమిక శిక్షణ పొందిన తరువాత, రామస్వామి 1876లో మద్రాస్ హైకోర్టులో చేరారు.
కెరీర్
రామస్వామి న్యాయవాది గా గొప్ప విజయాలను సాధించారు. 1876లో త్రిచినోపాలీ జిల్లా మున్సిఫ్ గా నియమితులయ్యారు. జిల్లా మున్సిఫ్ గా, అతను నిష్పాక్షికతకు ఖ్యాతిని పొందాడు.
1882లో రామస్వామి ముదలియార్ జిల్లా మున్సిఫ్ పదవికి రాజీనామా చేసి మద్రాసు హైకోర్టులో ప్రాక్టీస్ చేయడానికి మద్రాసు కు వెళ్లారు. అతను 1891 వరకు మద్రాస్ లా జర్నల్ వ్యవస్థాపకుడు, ప్రధాన సంపాదకుడు. అతనితో పాటు పత్రికకు సర్ సి. శంకరన్ నాయర్, వి. కృష్ణస్వామి అయ్యర్, పి.ఆర్. సుందర అయ్యర్ సంపాదకులుగా ఉన్నారు. 1892లో రామస్వామి మద్రాసు విశ్వవిద్యాలయం లో ఫెలోగా నియమితులైనారు. రామస్వామి భారత జాతీయ కాంగ్రెస్లో చేరి 1887 మద్రాసు కాంగ్రెస్, 1888 అలహాబాద్ కాంగ్రెస్ సమావేశాలలో పాల్గొన్నారు.
భారత స్వాతంత్ర్యోద్యమం
రామస్వామి 1882 నుండి రాజకీయ క్రియాశీలతలో పాల్గొన్నారు. 1885 సార్వత్రిక ఎన్నికల సమయంలో, యునైటెడ్ కింగ్ డమ్ లోని పాలకుల ముందు భారతీయుల బాధలను సమర్పించడానికి ముగ్గురు సభ్యుల ప్రతినిధి బృంప్రతినిధులు లండన్, స్వాన్సీ, న్యూకాజిల్ అపాన్ టైన్, అబెర్డీన్, బర్మింగ్ హామ్, ఎడిన్ బర్గ్ లను సందర్శించారు. దేశ పరిపాలనలో భారతీయులకు ఎక్కువ వాటాను అందించడానికి 1886 లో పబ్లిక్ సర్వీస్ కమిషన్ ను నియమించడంతో రామస్వామి ప్రతినిధి బృందం చాలా విజయవంతమైంది. రామస్వామి కమిషన్ లో అధికారికేతర సభ్యుడిగా నామినేట్ చేయబడ్డాడు. అతను భారతదేశ స్వాతంత్ర్యం కోసం ప్రచారం చేశాడు.
మరణం
రామస్వామి ముదలియార్ 1892 మార్చి 2న మరణించారు.
మూలాలు
వర్గం:1892 మరణాలు వర్గం:1852 జననాలు వర్గం:తమిళనాడు స్వాతంత్ర్య సమర యోధులు వర్గం:భారత జాతీయ కాంగ్రెస్ నాయకులు
అమెరీషియం
పద ఉత్పత్తి
అమెరీషియం మూలకం ఆక్టి నాయిడ్ సమూహానికి చెందినది.ఈ ఆక్టినాయిడు, మూలక పరివర్తన పట్టికలో లాంథనాయిడు సమూహానికి చెందిన యూరోపియం మూలకంనకు క్రింద యున్నది.అందుకనే ఈ మూలకానికి అమెరికా ఖండం పేరు చేరి అమెరీషియంఅయ్యింది.
ఆవిష్కరణ
బర్కిలీ లోని కాలిఫోర్నియా విశ్వవిద్యాలయానికి చెందిన గ్లెన్ టి .సిబోర్గ్ నేతృత్వం లోని శాస్త్రవేత్తలు 1944 లో అమెరీషియం మూలకాన్ని కనుగొన్నారు .ట్రాన్స్ యురేనియం శ్రేణిలో అమెరీషియం మూడవ మూలక మైనప్పటికి, భారమూలకం క్యూరియం తరువాత కనుగొనబడిన నాలుగవ మూలకం. అయితే దీని ఆవిష్కరణనను రహస్యంగా ఉంచి 1945 లో ప్రకటించారు. యురేనియం లేదా ప్లూటోనియంను న్యూక్లియ రు రియాక్టరులో న్యూట్రానులతో బలంగా డీ కొట్టడం వలన అమెరీషియం ఉత్పత్తి అగును. ఒక టన్ను, వాడిన యురోనియం ఇంధనంలో 100 గ్రాముల అమెరీషియం లభించును. దీనిని విస్తృతంగా ఆయొనీకరణ గది లోని స్మోక్ డిటేక్టరులలో ఉపయోగిస్తారు. అలాగే న్యూట్రాన్ వనరులలో, పారిశ్రామిక ప్రమాపకం (guages ) లలో ఉపయోగిస్తారు. న్యూక్లియర్ విద్య్హుఘటకాలలో, అంతరిక్ష వాహక నౌకలలో ఇంధనంగా ఉపయోగిం చుట పై పరిశోధనలు కొనసాగుతున్నాయి.
భౌతిక ధర్మాలు
అమెరీషియం మెత్తనైన, రేడియోధార్మికత కలిగిన, వెండి లా కనిపించే లోహం. ఈ లోహం యొక్క తరచుగా లభించే ఐసోటోపులు 241Am, రసాయనిక 243Am.అమెరీషియం యొక్క ఐసోటోపులు అనియు రెడియోధార్మికత కలిగినవి సమ్మేళనంలలో వీటి ఆక్సీకరణ స్థితి +3 స్థాయి, ముఖ్యంగా ద్రవరూపంగా ఉన్నప్పుడు. దీనిని సైక్లోట్రోనులో ఇర్రాడియేసనుచేసి, డైఅక్సైడును నైట్రిక్ ఆమ్లంలో కరగించి, అమ్మోనియం ద్రవాన్ని ఉపయో గించి పదార్థాన్ని అవక్షేపిచెదరు.
ఆవర్తన పట్టికలో ప్లుటోనియంనకు కుడివైపున, క్యూరియానికి ఎడమ వైపున, లాంథనాయిడు సమూహానికి చెందిన యురోపియానికి క్రిందగడిలో అమెరిషియాన్ని ఉంచడం జరిగింది. భౌతిక రసాయనిక ధర్మాలలో యురోపియంతో ఎక్కువ సామీప్యాన్ని కలిగియున్నది. అమెరిషియం ఎక్కువ రేడియో ధార్మికత కలిగిన మూలకం. తాజాగా ఉత్పత్తి చెయ్యబడిన అమెరిషియం వెండిలా తెల్లగా లోహ మెరుపును కలిగి యుండును. గాలితో సంపర్కం వలన క్రమంగా మెరుపు తగ్గును. అమెరిషియంసాంద్రత క్యూరియం (13.52 g/cm3,, ప్లుటోనియం (19.8 g/cm3) సాంద్రతల కన్న తక్కువగా 12 గ్రాములు/సెం.మీ3.కలిగియున్నది. అయితే దీనియొక్క అధిక పరమాణు భారం కారణంగా యురోపియం (5.264 g/cm3) కన్నఎక్కువసాంద్రత కలిగిఉన్నది
అమెరిషియం అణువు ఆరుభుజాల స్పటిక సౌష్టవ నిర్మాణం కలిగి యున్నది. నాలుగు పరమాణువులు చేరి స్పటిక నిర్మాణంలో భాగస్వామ్యం వహించును. పీడనం,, ఉష్ణోగ్రత ల హెచ్సుతక్కువల ననుసరించి స్పటిక నిర్మాణంలో మార్పులు చోటు చేసుకోనును. సాధారణ ఉష్ణోగ్రత వద్ద పీడనాన్ని 5 GPa కు సంకోచింపచేసిన α-అమెరిషియం ముఖకేంద్రీయ ఘనాకృతి స్పటికనిర్మాణపు, β-గా మారుతుంది. గది ఉష్ణోగ్రత మొదలుకొని వివిధ ఉష్ణోగ్రతల స్థాయివరకు పరాయస్కాంత తత్వాన్ని ప్రదర్శి స్తుంది. ఈ లక్షణం దీని పొరుగు మూలకమైన క్యూరియం ప్రదర్శించే యాంటి ఫెర్రో మాగ్నిటిక్ ట్రాన్సిషన్ కన్న భిన్నమైనది
రసాయనిక ధర్మాలు
అమెరిషియం నీటితో సులభంగా రసాయనిక చర్యలో పాల్గొనును,, ఆమ్లాలలో కరుగుతుంది. అమెరిషియం ఎక్కువగా సాధారణ అక్సీకరణ స్థాయి +3 స్థాయిని కలిగియుండును. +3 ఆక్సీకరణ స్థితిలో అమెరిషియం సమ్మేళనాలు స్థిరమైన క్షయికరణ, ఆక్సీకరణ లక్షణాలు కలిగి యుండును. రసాయనిక ధర్మాలలో ఎక్కువ లాంథనాయిడులతో సామీప్యత ప్రదర్శించును.
ఐసోటోపు
అమెరీషియం8 పరమాణు ఐసోమరులను కలిగియున్నది. అమెరిషియం యొక్క ఐసోటోపులలో అతి ఎక్కువ అర్ధ జీవిత కాలాన్ని కలిగి యున్నవి 241Am, 243Am. 241Am యొక్క అర్ధ జీవిత కాలం 432.2సంవత్సారాలు, 243Am యొక్క అర్ధ జీవితకాలం 7,370 సంవత్సారాలు .పరమాణు ఐసోమరు 242m1Am యొక్క అర్ధజీవిత కాలం 141 సంవత్సరాలు.మిగతా ఐసోటోపులు, ఐసోమరుల అర్ధజీవిత కాలవ్యవధి 0.64 మైక్రో సెకండులు (245m1Am ) మొదలుకొని50.8 గంటలు (240Am) ఉండును.
ప్రాథమిక పరిశోధనల ఫలితంగా 4 రకాల అమెరిషియం ఐసోటోపులు 241Am, 242Am, 239Am and 238Am. ఉత్పత్తి చెయ్యబడినవి. అమెరీషియం -241 నేరుగా ప్లుటోనియం నుండి, ఒక న్యూట్రానును శోషించదం ద్వారా ఏర్పడును.దీని యొక్క అర్ధ జీవితకాలాన్నిమొదట 510±20 సంవత్సరాలుగా లెక్కించారు. కాని తరువాతి కాలంలో దానిని 432.2 సంవత్సారాల కాలంగా సవరించారు.
రెండవ ఐసోటోపు 242Amను, న్యూట్రానును బలంగా 241Am ఉపరితలం మీద డీ కొట్టించడం వలన ఏర్పడును. 242Am ఐసోటోపు వేగంగా క్షీణత (β-decay, ) చెందటం వలన క్యూరియం ఐసోటోపు 242Cmగా మారును.ఈ ఐసోటోపు యొక్క క్షయికరణ అర్ధజీవిత కాలాన్ని 17గటలుగా నిర్ణయించారు.ప్రస్తుతం అంగీకరించిన విలువ 16.02 గంటలు.
ఐసోటోపుల పరమాణు కేంద్రకోత్పత్తి(nucleosyntheses)
అమెరిషియాన్ని నేరుగా యురేనియం నుండి ఉత్పత్తి చెయ్యడం జరుగదు. ప్లుటోనియం ఐసోటోపు 239Pu నుండి ఉత్పత్తి సెయ్యుదురు. అందువలన మొదట యురేనియం నుండి ప్లుటోనియం 23994PU ఐసోటోపును ఉత్పత్తి చెయ్యుదురు.
ఏర్పడిన ప్లుటోనియం ఐసోటోపు 239Pu రెండు న్యుట్రానులతొ బంధనంద్వారా241PUగా ఏర్పడి β-క్షీణత వలన 241Amగా మారుతుంది.
లభ్యత
ప్రకృతి సిద్ధమైన, స్వాభావికంగా భూమిలో ఏర్పడిన అమెరిషియం లభ్యమయ్యే అవకాశం లేదు.అమెరిషియం యొక్క అత్యంత సాధారణ ఐసోటోపులు 241Am,243Am, ఎక్కువ అర్ధజీవిత కాలవ్యవధి 432.2, 7,370 సంవత్సరాలు మాత్రమే.అనగా భూమి ఏర్పడినప్పుడు ఏర్పడిన అమెరిషియం ఎప్పుడో నశించి పోయింది. అందువలన అమెరిషియం ప్రస్తుతం 1945, 1980 మధ్య కాలంలో భూమిమీద పరమాణు బాంబులు, అణు ఆయుధాలు పరీక్షించిన ప్రాంతాలలో,, అణు ప్రమాదాలు సంభవించిన రష్యా లోని చెర్నోబిల్, జపానులోని ఫుకిషిమా పరమాణు విద్యుత్తు కేంద్రాల ప్రాంతాలలో మాత్రమే లభించే అవకాశమున్నది.
ఉదాహరణకు 1952 నవంబరు 1 లో అమెరికాలో హైడ్రోజన్ పరమాణు బాంబును ప్రయోగాత్మకంగా పేల్చిన పరిసరాలలో ఆక్టినాయిడులతో పాటు అమెరిషియం యొక్క ఆనవాళ్ళు ఎక్కువ పాళ్ళలోనే గుర్తించారు.ఇది సైనిక రహస్యం కనుక 1956 వరకు బహిరంగ పర్చలేదు. 1945జులై 16 తారీఖున న్యూ మెక్సికో లోని అల్మోగోర్దోలో ప్లుటోనియం ఆధారిత ట్రినిటీ పరమాణు బాంబు ప్రయోగాత్మకంగా పేల్చిన ప్రదేశంలో కూడా అమెరిషియం-241 ఆనవాలు గుర్తించారు. 1968 లో గ్రీన్లాండ్ లో నాలుగు హైడ్రోజన్ బాంబులను తీసుకెళ్ళుచు US B -52 బాంబరు కూలి పోయిన పతనమైన చోట కూడా అధిక స్థాయిలో అమెరిషియం ఉనికిని గుర్తించారు.మిగతా ప్రాంతాలలో అమెరిషియం వలన ఏర్పడిన రేడియో ధార్మికత చాలా స్వల్ప ప్రమాణం 0.01 picocuries/g (0.37 mBq/g).ఉండును.వాతావరణంలోని అమెరిషియం సమ్మేళనాలు ద్రావాణాలలో అంతగా కరుగనందున మట్టి రేణు వులలో ఉండి పోవును.
అమెరిషియాన్ని కృత్తిమంగా ఉత్పత్తి చెయ్యడం జరుగుతున్నది.ఒకటన్ను వాడిన యురేనియం వ్యర్ధంనుండి, 100 గ్రాముల వివిధరకాలైన అమెరిషియం ఐసోటోపులు ఏర్పడును.ఇందులో ఎక్కువ పాళ్ళు 241Am, 243Am.
ఉత్పత్తి
ఈ కొత్త లోహాన్ని వీటి యొక్క ఆక్సైడ్‌లనుండి, సంక్లిష్ట బహుళ స్థాయిపద్ధతిలో ఉత్పత్తి చెయ్యడం జరిగింది. మొదట ప్లుటోనియం-239 నైట్రేట్ ( 239PuNO3) ద్రావణాన్నిప్లాటినం తగడు/పట్టి/రేకు మీద 0.5 సెం.మీ2.వైశాల్యంపరిధిలో పూతగా పూసి, ద్రవాన్ని ఇగిర్చి, క్రమంగా చలార్చడం ద్వారా ప్లుటోనియం డైఆక్సైడ్ ఏర్పడునట్లు చేయ్యుదురు.అవక్షేపాన్ని పేరక్లోరిక్ ఆమ్లంలో కరగించి అయాంపరివర్తనం (ion exchange) ద్వారా క్యూరియం ఐసోటోపును వేరు చేసి, అమెరిషియం ఉత్పత్తి చెయ్యుదురు.
మొదటగా ఉత్పత్తి చెయ్యబడిన అమెరిషియం ప్రమాణం కేవలం కొద్ది మిల్లిగ్రాముల భారం ఉండేది,1951 లో అమెరిషియం (iii) ఫ్లోరైడ్‌ను బేరియంతో 11000C వద్ద, పీడన రహితస్థితిలో క్షయికరించడం ద్వారా 40-200 గ్రాముల అమెరిషియాన్ని ఉత్పత్తి చెయ్యడం జరిగినది.
అమెరిషియం లోహఉత్పత్తి
అమెరిషియం యొక్క సమ్మేళన పదార్థాలను క్షయింప చెయ్యడం ద్వారా లోహ అమెరిషియాన్ని ఉత్పత్తి చెయ్యవచ్చును. అమెరిషియం ఫ్లోరైడ్ (Americium (III) fluoride) ను టాంటాలం, టంగ్‌స్టన్ లతో తయారుచేసిన పరికరంలో, నీరు, గాలిని, తొలగించి, పీడన రహిత వాతావరణంలో బేరియం లోహంతో క్షయికరించడం వలన లోహ అమెరిషియం ఏర్పడును.
మరొక ప్రత్యామ్నాయ పద్ధతి అమెరిషియం డై అక్సైడును ల్యాంథనం లేదా థోరియం చే క్షయికరణ కావించినను అమెరిషియం లోహం ఏర్పడును
మూలాలు
వర్గం:మూలకాలు వర్గం:రసాయన శాస్త్రము వర్గం:అరుదైన మూలకాలు వర్గం:యాక్టినాయిడ్లు
నాగ్థాన్ శాసనసభ నియోజకవర్గం
నాగ్థాన్ శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం విజాపుర జిల్లా, బీజాపూర్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
రాహుల్ విజయ్
రాహుల్ విజయ్, తెలుగు సినిమా నటుడు. 2018లో వచ్చిన ఈ మాయ పేరేమిటో సినిమాతో రాహుల్ సినీరంగ ప్రవేశం చేశాడు.
జీవిత విషయాలు
రాహుల్ 1992లో హైదరాబాదులో జన్మించాడు. ఇతని తండ్రి సినిమా స్టంట్ మాస్టర్ విజయ్. హైదరాబాదులోని ఓబల్ రెడ్డి పబ్లిక్ స్కూల్ లో విద్యను అభ్యసించిన రాహుల్, సెయింట్ మేరీస్ కాలేజీ నుండి పట్టభద్రుడయ్యాడు. ఎంఏ మాస్ కమ్యూనికేషన్, జర్నలిజం పూర్తిచేశాడు. డ్యాన్స్, జిమ్నాస్టిక్స్ నేర్చుకోవడంతోపాటు నాటక ప్రదర్శనలలో కూడా పాల్గొన్నాడు. నటుడిగా సినిమాలలో నటించాలన్న ఆసక్తితో, సింగపూర్ నగరంలో మూవీ ఫైటింగ్‌లో శిక్షణ తీసుకున్నాడు.
బయటి లింకులు
వర్గం:1992 జననాలు వర్గం:జీవిస్తున్న ప్రజలు వర్గం:హైదరాబాదు వ్యక్తులు వర్గం:తెలుగు సినిమా నటులు
కరీంనగర్ వెండి నగిషీ
thumb|506x506px|వెండి నగిషీ పని కరీంనగర్ జిల్లాలో సున్నితమైన లోహకళ అయినటువంటి వెండి నగిషీ పనిలో(సిల్వర్ పిలిగ్రి) నాణ్యమైంది.వెండి తీగతో అపురూప కళాఖండాలను సృష్టించే ఈ కళకు కరీంనగర్‌ జిల్లా పుట్టినిల్లు. దారం నమూనాలో ఉండే వెండి, బంగారు తీగెలతో గృహోపకరణాలను తయారు చేసే పద్ధతినే సిల్వర్‌ ఫిలిగ్రీ అంటారు. సామాన్యంగా జనం వాడుకలో ఉండే ప్లేటులు, చెవిరింగులు, మెడను అలకరించే ఆభరణాలు, గిన్నెలు, కీచైన్స్‌, చెంచాలు లాంటివి ఈ ఫిలిగ్రీ కళలో రూపొందిస్తారు.
విశేషాలు
ఇది అతి ప్రాచీనమైన చేతిపని,అతి సన్నని వెండి తీగల అల్లికలతో డిజైన్లు తయారు చేస్తారు. యాష్‌ట్రేలు (గాజుతో), తమలపాకుల పెట్టెలు, చేతిబొత్తాలు, భరిణెలు, పతకాలు, గుండీలు, ఫొటోఫ్రేమ్‌లు మొదలైన అనేక రకాల వస్తువులను తయారు చేస్తారు
చరిత్ర
సుమారు 200 ఏళ్ల కిందట ఒకప్పటి జిల్లా కేంద్రం ఎలగందులలో ఈ కళ పురుడు పోసుకుంది. కడార్ల పనయ్య (మునయ్య) అనే స్వర్ణకారుడు ఈ కళకు ఆద్యుడు. 1905లో జిల్లా కేంద్రం కరీంనగర్‌కు చేరుకున్న ఇతని వారసులు ఇప్పటికీ ఈ కళను కాపాడుతూ వస్తున్నారు.
మూలాలు
వర్గం:హస్తకళలు వర్గం:తెలంగాణ భౌగోళిక గుర్తింపులు
రాణి గారి బంగళా
రాణి గారి బంగళా 2016లో విడుదలైన తెలుగు సినిమా. బాలాజీ నాగలింగం సమర్పణలో వి సినీ స్టూడియో బ్యానర్‌పై నిర్మించిన ఈ సినిమాకు డి.దివాకర్ దర్శకత్వం వహించాడు. ఆనంద్, రష్మి గౌతమ్, శివకృష్ణ ప్రధాన పాత్రల్లో నటించిన ఈ సినిమా ఆడియో 2016 ఏప్రిల్ 10న విడుదల చేసి, సినిమాను 2016 జూలై 29న విడుదల చేశారు.
కథ
సూర్య (ఆనంద్ రంగ) ఈకాలంలో దెయ్యాలు ఉన్నాయా లేవా అనే అంశంపై పి.హెచ్.డి చేస్తుంటాడు. ఈ క్రమంలో అతనికి స్వప్న (రేష్మి) తో పరిచమై, అది ప్రేమగా మారుతుంది. సూర్యకు తాను ప్రేమిస్తున్న స్వప్న ఒక దెయ్యం అని తెలుస్తుంది. సూర్య అప్పుడు ఏం చేశాడు ? అసలు స్వప్న ఫ్లాష్ బ్యాక్ ఏమిటి ? అనేదే మిగతా సినిమా కథ.
లక్ష్మీపాలెం
లక్ష్మీపాలెం కడప జిల్లా బద్వేలు మండలానికి చెందిన ఒక రెవెన్యూయేతర గ్రామం.
నారాయణపేట మండలం
నారాయణపేట మండలం, తెలంగాణ రాష్ట్రంలోని నారాయణపేట జిల్లాకు చెందిన మండలం.
లక్ష్మీపాలెం
విశేషాలు
లక్ష్మీపాలెం గ్రామంలో వెలసిన శ్రీ ప్రసన్న వేంకటేశ్వర స్వామివారి బ్రహ్మోత్సవాలు ఘనంగా నిర్వహించారు. 2014, మార్చి-18, మంగళవారం నాడు స్వామివారి రథోత్సవం అంగరంగవైభవంగా నిర్వహించారు. వేలమంది భక్తులు తరలివచ్చి, గోవిందనామ స్మరణ చేస్తూ, రథోత్సవంలో పాల్గొని, శ్రీదేవీ, భూదేవీ సమేతంగా స్వామివారు ఆశీనులైన రథాన్ని లాగారు. జిల్లా నలుమూలలనుండి భక్తులు భారీగా తరలివచ్చి స్వామివారిని దర్శించుకుని, తీర్ధప్రసాదాలు స్వీకరించారు.
నారాయణపేట మండలం
2016 లో జరిగిన జిల్లాల పునర్వ్యవస్థీకరణకు ముందు ఈ మండలం మహబూబ్ నగర్ జిల్లా లో  ఉండేది. ప్రస్తుతం ఈ మండలం నారాయణపేట రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.గతంలో మహబూబ్ నగర్ జిల్లాలో ఉన్న ఈ మండలాన్ని 2019 ఫిబ్రవరి 17 న ప్రభుత్వం కొత్తగా ఏర్పాటు చేసిన నారాయణపేట జిల్లాలోకి చేర్చారు. ఈ మండలంలో మూడు నిర్జనగ్రామాలు పోను 23  రెవెన్యూ గ్రామాలు ఉన్నాయి.
గణాంకాలు
thumb|2016 పునర్వ్యవస్థీకరణకు ముందు అవిభక్త మహబూబ్​నగర్​ జిల్లా పటంలో మండల స్థానం 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 253 చ.కి.మీ. కాగా, జనాభా 100,633. జనాభాలో పురుషులు 50,140 కాగా, స్త్రీల సంఖ్య 50,493. మండలంలో 19,247 గృహాలున్నాయి.
చీమలపాటి రవి
చీమలపాటి రవి భారతదేశానికి చెందిన న్యాయమూర్తి. ఆయనను ఆంధ్రప్రదేశ్ హైకోర్టు న్యాయమూర్తిగా 31 జనవరి 2022న సుప్రీంకోర్టు కొలీజియం సిఫారసు చేయగా ,2022 ఫిబ్రవరి 14న హైకోర్టు న్యాయమూర్తిగా ప్రమాణస్వీకారం చేశాడు.
వృత్తి జీవితం
చీమలపాటి రవి బీఎల్‌ పూర్తి చేశాక తన తండ్రితో కలిసి విశాఖ జిల్లా కోర్టులో న్యాయవాదిగా తన వృత్తి జీవితాన్ని ప్రారంభించి తరువాత హైదరాబాద్‌లోని ఉమ్మడి హైకోర్టుకు తన ప్రాక్టీస్‌ ను మార్చుకొని సివిల్‌, క్రిమినల్‌, రెవెన్యూ, రాజ్యాంగ సంబంధ వ్యాజ్యాలలో న్యాయవాదిగా మంచి పేరు తెచ్చుకున్నాడు. చీమలపాటి రవి ఉమ్మడి ఆంధ్రప్రదేశ్ రాష్ట్రంలో మూడేళ్ల పాటు పంచాయతీరాజ్‌ స్టాండింగ్‌ కౌన్సిల్‌గా పని చేసి, 2019లో ఆంధ్రప్రదేశ్ రాష్ట్రం, అమరావతి హైకోర్టుకు ప్రాక్టీసు మర్చి వివిధ ప్రభుత్వ రంగ సంస్థలకు, విశాఖపట్నం స్టీల్‌ ప్లాంట్‌కు స్టాండింగ్‌ కౌన్సిల్‌గా పని చేస్తున్నాడు. ఆయనను సుప్రీంకోర్టు ప్రధాన న్యాయమూర్తి జస్టిస్‌ ఎన్వీ రమణ, న్యాయమూర్తులు జస్టిస్‌ ఉమేశ్‌ ఉదయ్‌ లలిత్, జస్టిస్‌ ఏఎం ఖాన్విల్కర్‌లతో కూడిన సుప్రీంకోర్టు కొలీజియం ఆంధ్రప్రదేశ్ హైకోర్టు కు న్యాయమూర్తిగా 31 జనవరి 2022న కేంద్ర ప్రభుత్వానికి సిఫారసు చేసింది.
మూలాలు
వర్గం:న్యాయమూర్తులు వర్గం:ఆంధ్రప్రదేశ్ హైకోర్టు న్యాయమూర్తులు వర్గం:1967 జననాలు
సుప్రీత్
కెరీర్
సుప్రీత్ చిన్నప్పటి నుంచే సినిమాల మీద ఆసక్తి ఉండేది. తేజ జయం సినిమాకు ఆడిషన్లు జరుగుతున్నప్పుడు తృటిలో అవకాశం కోల్పోయాడు. తరువాత తేజ అతన్ని కలిసి స్వంతంగా ఆల్బం తయారు చేసుకుని ప్రయత్నించమని సలహా ఇచ్చాడు. తరువాత పవన్ కల్యాణ్ మొదటి సారిగా దర్శకత్వం వహించిన జాని అనే సినిమాలో అవకాశం వచ్చింది. తరువాత రాజమౌళి దర్శకత్వంలో వచ్చిన సై సినిమా కోసం రగ్బీలో శిక్షణ కూడా పొందాడు. ఈ సినిమాలో ప్రతినాయకుడైన భిక్షు యాదవ్ (ప్రదీప్ రావత్) ప్రధాన అనుచరుడిగా నటించాడు.
అతనిలో ప్రతిభను గుర్తించిన రాజమౌళి తన తరువాత సినిమా ఛత్రపతి లో ప్రభాస్ స్నేహితుల్లో ఒకడిగా అవకాశం ఇచ్చాడు. అయితే తర్వాత ఎందుకో కాట్రాజు పాత్ర కోసం ఎంపిక చేశాడు. సుప్రీత్ అయిష్టంగానే అందుకు అంగీకరించినా ఆ పాత్ర అతనికి మంచి పేరు తెచ్చి నటుడుగా నిలబెట్టింది. తరువాత చాలా సినిమాల్లో ప్రతినాయకుడిగా నటించాడు.
మూలాలు
వర్గం:తెలుగు సినిమా నటులు
సింహాద్రి సత్యనారాయణ
సింహాద్రి సత్యనారాయణ (అక్టోబర్ 19, 1929 - సెప్టెంబర్ 24, 2010). మాడుమార్లు ఆంధ్రప్రదేశ్ ప్రభుత్వంలో మంత్రిగా పనిచేశారు. ఆయన లా చదివారు. 30 ఏళ్ల పాటు న్యాయవాదిగా ఆవనిగడ్డలోనే పనిచేశారు.
జననం
1929లో అవనిగడ్డ మండలం లోని బందలాయిచెరువు గ్రామంలో పుట్టారు.
రాజకీయ జీవితం
ఆనంతరం ఎన్టీఆర్ స్థాపించిన తెలుగు దేశం పార్టీపై అభిమానంతో మొదటినుండి ఆ పార్టీలో పనిచేశారు. 1985లో తెలుగు దేశం పార్టీ ఆయనకు అవనిగడ్డనుండి పోటీ చేయడానికి టిక్కెట్ ఇచ్చింది. మొదటిసారి పోటీ చేసిన ఆయన గెలిచారు. ఆనంతరం 1988లో పోటీ చేసి గెలిచాడు. ఎన్టీఆర్ సింహాద్రి ఈమారు దేవాదాయశాఖను అప్పగించారు. 1989లో కాంగ్రెస్ పార్టీ గాలి వీస్తున్న తరుణంలో సైతం ఆయన స్వల్ప ఆధిక్యంతో గెలిచారు. 1995లో విజయవాడనుంచి పోటీ చేసి గెలిచారు. వాణిజ్య మంత్రిత్వ శాఖను ఆయనకు అప్పగించారు. 1999లో రాజకీయాలంటే విరక్తి పుట్టిన ఆయన రాజకీయాలకు స్వస్తీ చెప్పారు. ఆయితే 2004లో ఇండిపెండెంట్ గా పోటీ చేసి నేటి అవినీతి రాజకీయాలతో పోటీ పడి గెలవలేక పోయారు. రెండుసార్లు దేవాదాయ శాఖను చేపట్టడంతో విజయవాడ పరిసర ప్రాంతాల్లోని ప్రజలు ఆయన్ను దేవుడి మంత్రిగా పిలుస్తారు.ఆ ప్రాంతంలో ఆయన హయాంలో పలు టిటిడి మండపాలు కట్టించారు. ఎత్తిపోతల పథకాలకు భారీ నిధులు కేటాయించారు.
నిజాయితీ,విలువలు
నిజాయితీకి ఆయన నిలువుటద్దం. ఎన్నికల్లో వాగ్ధానాలు చేస్తే వాటిని తప్పకుండా ఆమలు పరిచేవారు. ఇప్పటి రాజకీయ నాయకులలాగా ఏరు దాటిన తర్వాత తెప్ప తగలెయ్యటంలా కాకుండా గెలిచిన తర్వాత ప్రజల్లో ఉండి వారి సాధక బాధలను గమనించేవాడు.లోక్ సత్తా పార్టీ రాష్ట్రంలోని నిజాయితీగల రాజకీయ నాయకుల పేర్లను ప్రకటించింది. అందులో సింహాద్రి సత్యనారాయణనే మొదటి స్థానంలో ఉండటం ఆయన రాజకీయ జీవితం ఎంత స్వచ్ఛమైనదో చెబుతుంది.
వ్యక్తిగత జీవితం
సింహాద్రి సత్యనారాయణకు భార్య, ఏకైక కుమారుడు చంద్రశేఖరరావు ఉన్నారు.కుమారుడు డా.సింహాద్రి చంద్రశేఖరరావు దేశంలోనే క్యాన్సర్‌ చికిత్సా నిపుణులలో ఒకరిగా ప్రఖ్యాతి చెందారు. వైద్యవృత్తిలో పేదలపట్ల కరుణారసం చూపించే చంద్రశేఖరరావు తన తండ్రి తనకు ఉగ్గుపాలతో నేర్పిన గుణం పేదలకు సహాయం చేయడం.
మరణం
అస్వస్ధతగా వున్న ఆయనను విజయవాడ నాగార్జున ఆసుపత్రిలో చేర్పించారు.శుక్రవారం సెప్టెంబరు 24, 2010 మధ్యాహ్నం 2.20 నిమిషాలకు తుదిశ్వాస విడిచారు.
మూలాలు
వర్గం:1929 జననాలు వర్గం:2010 మరణాలు వర్గం:కృష్ణా జిల్లా న్యాయవాదులు వర్గం:తెలుగువారిలో న్యాయవాదులు వర్గం:కృష్ణా జిల్లా రాజకీయ నాయకులు వర్గం:కృష్ణా జిల్లా నుండి ఎన్నికైన శాసన సభ్యులు వర్గం:కృష్ణా జిల్లాకు చెందిన రాష్ట్ర మంత్రులు
ఝెరాయి
ఝెరాయి ఆంధ్రప్రదేశ్ రాష్ట్రం, అల్లూరి సీతారామరాజు జిల్లా, గంగరాజు మాడుగుల మండలంలోని గ్రామం. ఇది మండల కేంద్రమైన గంగరాజు మాడుగుల నుండి 23 కి. మీ. దూరం లోను, సమీప పట్టణమైన అనకాపల్లి నుండి 107 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 46 ఇళ్లతో, 189 జనాభాతో 0 హెక్టార్లలో విస్తరించి ఉంది. గ్రామంలో మగవారి సంఖ్య 87, ఆడవారి సంఖ్య 102. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 189. గ్రామ జనగణన లొకేషన్ కోడ్ 585075 .పిన్ కోడ్: 531029.
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది. సమీప బాలబడి, మాధ్యమిక పాఠశాల‌లు గంగరాజు మాడుగులలోను, ప్రాథమికోన్నత పాఠశాల పెద్దలొచలిలోనూ ఉన్నాయి. సమీప జూనియర్ కళాశాల గంగరాజు మాడుగులలోను, ప్రభుత్వ ఆర్ట్స్ / సైన్స్ డిగ్రీ కళాశాల పాడేరులోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి. సమీప వృత్తి విద్యా శిక్షణ పాఠశాల అరకులోయలోను, అనియత విద్యా కేంద్రం అనకాపల్లిలోను, దివ్యాంగుల ప్రత్యేక పాఠశాల విశాఖపట్నం లోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
కాలువ/వాగు/నది ద్వారా గ్రామానికి తాగునీరు లభిస్తుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. రైల్వే స్టేషన్ గ్రామానికి 5 నుండి 10 కి.మీ. దూరంలో ఉంది. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, ఆటో సౌకర్యం, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. పౌర సరఫరాల వ్యవస్థ దుకాణం గ్రామం నుండి 5 నుండి 10 కి.మీ. దూరంలో ఉంది. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. ఉన్నాయి. అసెంబ్లీ పోలింగ్ కేంద్రం, జనన మరణాల నమోదు కార్యాలయం గ్రామం నుండి 5 నుండి 10 కి.మీ. దూరంలో ఉన్నాయి. సమీకృత బాలల అభివృద్ధి పథకం, ఆశా కార్యకర్త, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
భూమి వినియోగం
ఝెరాయిలో భూ వినియోగం కింది విధంగా ఉంది:
భారతదేశంలో పట్టణ సముదాయాల జాబితా
భారతదేశం దక్షిణాసియాలో ఒక దేశం. భౌగోళిక ప్రాంతాల వారీగా ఇది ఏడవ అతిపెద్ద దేశం. 1.2 బిలియన్లకు పైగా జనాభా కలిగిన రెండవ అత్యధిక దేశం. భారతదేశంలో ఇరవై ఎనిమిది రాష్ట్రాలు, తొమ్మిది కేంద్రపాలిత ప్రాంతాలు ఉన్నాయి. ప్రపంచ జనాభాలో 17.5 శాతం ఉంది.
ఝెరాయి
ఉత్పత్తి
ఝెరాయిలో ఈ కింది వస్తువులు ఉత్పత్తి అవుతున్నాయి.
భారతదేశంలో పట్టణ సముదాయాల జాబితా
1872లో బ్రిటిష్ ఇండియా మొదటి జనాభా గణన జరిగింది. 1951 నుండి, ప్రతి 10 సంవత్సరాలకు ఒకసారి జనాభా గణన జరుగుతోంది. భారత హోం వ్యవహారాల మంత్రిత్వ శాఖ పరిధిలోని రిజిస్ట్రార్ జనరల్, సెన్సస్ కమిషనర్ కార్యాలయం భారతదేశంలో జనాభా గణనను నిర్వహిస్తుంది. ప్రభుత్వం నిర్వహించే అతిపెద్ద పరిపాలనా పనులలో ఇదీ ఒకటి.
ఝెరాయి
ప్రధాన పంటలు
పసుపు,  పిప్పలి